**Ministru kabineta noteikumu projekta „Grozījumi Ministru kabineta 2008.gada 21.oktobra noteikumos Nr.866 „**[**Vidējās apdrošināšanas iemaksu algas aprēķināšanas kārtība bezdarbnieka pabalsta apmēra noteikšanai un bezdarbnieka pabalsta un apbedīšanas pabalsta piešķiršanas, aprēķināšanas un izmaksas kārtība**](http://likumi.lv/ta/id/182928-videjas-apdrosinasanas-iemaksu-algas-aprekinasanas-kartiba-bezdarbnieka-pabalsta-apmera-noteiksanai-un-bezdarbnieka-pabalsta-un...)**”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2008.gada 21.oktobra noteikumos Nr.866 „[Vidējās apdrošināšanas iemaksu algas aprēķināšanas kārtība bezdarbnieka pabalsta apmēra noteikšanai un bezdarbnieka pabalsta un apbedīšanas pabalsta piešķiršanas, aprēķināšanas un izmaksas kārtība](http://likumi.lv/ta/id/182928-videjas-apdrosinasanas-iemaksu-algas-aprekinasanas-kartiba-bezdarbnieka-pabalsta-apmera-noteiksanai-un-bezdarbnieka-pabalsta-un...)”” (turpmāk – noteikumu projekts) izstrādāts pēc Labklājības ministrijas iniciatīvas, lai pilnveidotu tiesisko regulējumu bezdarbnieka pabalsta un apbedīšanas pabalsta piešķiršanas, aprēķināšanas un izmaksas jomā, kā arī saskaņā ar Ministru prezidentes L.Straujumas *2015.gada 9.jūlija rezolūciju Nr.12/2015-JUR-112* (Valsts kancelejas kontroles uzdevums Nr.2015- 2012), kurā dots uzdevums iesniegt Ministru kabinetā likuma „Par apdrošināšanu bezdarba gadījumam” (2015.gada 18.jūnija likuma „Grozījumi likumā „Par apdrošināšanu bezdarba gadījumam”” redakcijā) 16.1 pantā minētā tiesību akta projektu. |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz likuma „Par apdrošināšanu bezdarba gadījumam” 16.1pantu, Ministru kabineta 2008.gada 21.oktobra noteikumi Nr.866 „[Vidējās apdrošināšanas iemaksu algas aprēķināšanas kārtība bezdarbnieka pabalsta apmēra noteikšanai un bezdarbnieka pabalsta un apbedīšanas pabalsta piešķiršanas, aprēķināšanas un izmaksas kārtība](http://likumi.lv/ta/id/182928-videjas-apdrosinasanas-iemaksu-algas-aprekinasanas-kartiba-bezdarbnieka-pabalsta-apmera-noteiksanai-un-bezdarbnieka-pabalsta-un...)” (turpmāk – noteikumi Nr.866) nosaka kārtību, kādā persona, pamatojoties uz attiecīgu tiesas spriedumu, atlīdzina valsts sociālās apdrošināšanas nodarbinātības speciālajā budžetā saņemtā bezdarbnieka pabalsta summu, ja viņai par labu no darba devēja tiek piedzīta atlīdzība par darba piespiedu kavējumu attiecīgajā bezdarbnieka pabalsta saņemšanas periodā.Ar 2015.gada 18.jūnijā pieņemto likumu „Grozījumi likumā „Par apdrošināšanu bezdarba gadījumam”” likuma 16.1 pants tika papildināts ar gadījumu, ka puses tiesas procesa ietvaros panāk savstarpēju vienošanos - izlīgumu par atlīdzību par darba piespiedu kavējumu, kuru tiesa apstiprina, kā arī ar gadījumu, ka valsts pārvaldes iestāde pati pieņem attiecīgu lēmumu. Līdz ar to noteikumos Nr.866 veicami grozījumi atbilstoši likuma izmaiņām, papildinot noteikumu 1.4.apakšpunktu un 19.punktu ar vārdiem „tiesas apstiprinātu izlīgumu ar darba devēju vai attiecīgās valsts pārvaldes iestādes pieņemtu pārvaldes lēmumu” (noteikumu projekta 1.1. un 1.9.apakšpunkts).232Bezdarbnieka pabalsta apmēra noteikšanai būtisks rādītājs ir personas apdrošināšanas stāžs, jo piešķiramo bezdarbnieka pabalstu aprēķina proporcionāli apdrošināšanas (darba) stāžam un atbilstoši ienākumiem, no kuriem tiek veiktas sociālās apdrošināšanas iemaksas bezdarba gadījumam:

|  |  |
| --- | --- |
| **Ja apdrošināšanas (darba) stāžs ir,** | **pabalstu piešķir:** |
| no 1 līdz 9 gadiem ieskaitot | 50% no vidējās iemaksu algas |
| no 10 līdz 19 gadiem ieskaitot | 55% no vidējās iemaksu algas |
| no 20 līdz 29 gadiem ieskaitot | 60% no vidējās iemaksu algas |
| 30 gadi un vairāk | 65% no vidējās iemaksu algas |

Kopš 1996.gada 1.janvāra, kad tika ieviesta sociālās apdrošināšanas iemaksu personificētā uzskaite, visi dati par personas sociālās apdrošināšanas stāžu, kas ir pamats sociālās apdrošināšanas pakalpojumu piešķiršanai, ir Valsts sociālās apdrošināšanas aģentūras (turpmāk – VSAA) rīcībā. Savukārt, informācijas par sociālās apdrošināšanas jeb darba stāžu līdz 1996.gadam VSAA rīcībā nav. Attiecīgi līdz tam uzkrātie darba un tam pielīdzinātie periodi ir jāapliecina ar dokumentiem, piemēram, darba grāmatiņu, arhīva izziņu, personai pašai. Tas nozīmē, ka dokumenti par darba stāžu un tam pielīdzinātajiem periodiem līdz 1996.gadam, kas var ietekmēt pabalsta apmēru, personai jāuzrāda VSAA, ja līdz tam personai nav bijis piešķirts sociālās apdrošināšanas pakalpojums, kura piešķiršanai dokumenti jau iepriekš tika uzrādīti.Līdzšinējā praksē nereti ir gadījumi, ka persona, pieprasot bezdarbnieka pabalstu, uzreiz neiesniedz visus apdrošināšanas stāžu apliecinošos dokumentus, piemēram, mācības apliecinošus dokumentus, karaklausības apliecību, citus dokumentus, jo šādu dokumentu personas rīcībā nav, un tie vēl jāpieprasa no attiecīgajām institūcijām. Šos dokumentus persona iesniedz vēlāk ar lūgumu pārrēķināt piešķirto bezdarbnieka pabalstu. Situācijas ir dažādas, iesniegums tiek iesniegts gan pabalsta saņemšanas laikā, gan laikā, kad pabalsta izmaksa jau ir izbeigta. Lai nodrošinātu bezdarbnieka pabalsta pārrēķināšanu gadījumos, kad persona iesniedz VSAA darba stāžu apliecinošo informāciju bezdarbnieka pabalsta saņemšanas laikā, t.i., periodā, par kuru tiek maksāts bezdarbnieka pabalsts, noteikumi Nr.866 papildināmi ar 5.1 punktu, lai noteiktu, ka bezdarbnieka pabalsts par uzkrātiem darba un darbam pielīdzinātiem periodiem līdz 1996.gadam tiek pārrēķināts no pabalsta piešķiršanas dienas, ja papildus apdrošināšanas stāžu pierādošie dokumenti un iesniegums par bezdarbnieka pabalsta pārrēķināšanu tiek iesniegti pabalsta saņemšanas periodā, t.i., laikā, kad nav izbeigta pabalsta izmaksa. (noteikumu projekta 1.3.apakšpunkts). Paredzētā kārtība attiecināma arī uz likuma „Par apdrošināšanu bezdarba gadījumam” 10.panta pirmajā daļā noteikto gadījumu, kad bezdarbnieka pabalsta izmaksa uz laiku ir apturēta.Saskaņā ar noteikumiem Nr.866 bezdarbnieka pabalsta piešķiršanai bezdarbnieks pēc izvēles vienā no VSAA nodaļām iesniedz rakstisku iesniegumu par bezdarbnieka pabalsta piešķiršanu (var izmantot VSAA ([www.vsaa.lv](http://www.vsaa.lv)) ievietoto veidlapu). Minēto iesniegumu VSAA var iesniegt arī elektroniska dokumenta formā atbilstoši normatīvajiem aktiem par elektronisko dokumentu noformēšanu vai nosūtot pa pastu.2015.gada 18.jūnijā Saeimā pieņemtais likums „Grozījumi likumā „Par apdrošināšanu bezdarba gadījumam”” ir papildināts ar 12.1 pantu, kurā ir norāde, ka bezdarbnieka pabalstu un apbedīšanas pabalstu pieprasa likumā „Par valsts sociālo apdrošināšanu” noteiktajā kārtībā. Šī likuma 26.1 pants nosaka VSAA administrēto pakalpojumu vienotu pieprasīšanu, t.sk., valsts sociālās apdrošināšanas pabalstu pieprasīšanu. Tostarp paredzēts, ka persona pakalpojumus varēs pieprasīt, izmantojot arī vienoto valsts un pašvaldību pakalpojumu portālu [www.latvija.lv](http://www.latvija.lv). Labklājības ministrijas realizētā Eiropas Reģionālās attīstības fonda finansētā projekta „Vienotās Labklājības informācijas sistēmas (LabIS), nozares centralizēto funkciju informācijas sistēmu un centralizētas IKT infrastruktūras attīstība” (Nr. 3DP/3.2.2.1.1/12/IPIA/CFLA/001) ietvaros tiek izstrādāti jauni e-pakalpojumi, tai skaitā, e-pakalpojums Nr.172 „E-iesniegums VSAA pakalpojumiem” (turpmāk - e-pakalpojums).Lai nodrošinātu vienas pieturas aģentūras principa ievērošanu un atvieglotu arī iestāžu savstarpējo sadarbību, šī e-pakalpojuma funkcionālā realizācija un minētais projekts paredz iespēju klientam iesniegumu bezdarbnieka pabalsta piešķiršanai iesniegt arī Nodarbinātības valsts aģentūrā (turpmāk – NVA), kura turpmāk uz VSAA to nosūta elektronisku datu veidā, klienta parakstīto papīra dokumentu saglabājot klienta lietā. Tādējādi, noteikumu projekts paredz precizēt bezdarbnieka pabalsta pieprasīšanas procesu, papildinot noteikumu Nr.866 7.punktu, un pilnvarojot NVA minētā iesnieguma pieņemšanu (noteikumu projekta 1.4.apakšpunkts), kā arī, svītrojot noteikumu Nr.866 7.2 un9.2 punktu, kas dublē likuma normu (noteikumu projekta 1.6. un 1.7.apakšpunkts). Atbilstoši 2015.gada 18.jūnija grozījumiem likuma „Par apdrošināšanu bezdarba gadījumam” 5.panta trešās daļas 2.punktā tiesības uz bezdarbnieka pabalstu ir arī personai, par kuru pēdējo 12 mēnešu periodā pirms bezdarbnieka statusa iegūšanas dienas iemaksas bezdarba gadījumam nav veiktas vai veiktas mazāk kā deviņus mēnešus, ja šajā periodā persona kopusi bērnu ar invaliditāti līdz 18 gadu vecumam (iepriekš līdz 16 gadu vecumam). Lai saskaņotu noteikumus Nr.866 ar minēto normu, nepieciešami grozījumi noteikumu 7.1.2.apakšpunktā, nosakot, ka bezdarbnieka pabalsta piešķiršanai bezdarbnieks iesniedz iesniegumu, norādot bērna vārdu, uzvārdu un personas kodu, ja persona pirms bezdarbnieka statusa iegūšanas audzināja bērnu ar invaliditāti līdz 18 gadu vecumam (noteikumu projekta 1.5.apakšpunkts).Noteikumu Nr.866 11.punkts nosaka, ka lēmumu par bezdarbnieka pabalsta piešķiršanu vai atteikumu piešķirt pabalstu VSAA nodaļa pieņem 10 darbdienu laikā pēc visas pabalsta piešķiršanai nepieciešamās informācijas saņemšanas no NVA un VID. Tā kā VSAA lēmumu pieņem 10 darbdienu laikā pēc attiecīgās informācijas saņemšanas (nevis no personas dokumentu iesniegšanas dienas), attiecībā uz lēmuma pieņemšanas termiņu par pabalsta piešķiršanu/atteikumu persona nevar izsekot līdzi lēmuma pieņemšanas konkrētam termiņam, jo personai nav zināms, kad VSAA saņem nepieciešamo informāciju no NVA un VID. Piemēram, lēmums par pensijas piešķiršanu/pārrēķināšanu saskaņā ar Administratīvā procesa likumu (turpmāk – APL) jāpieņem 1 mēneša laikā no iesnieguma un visu nepieciešamo dokumentu iesniegšanas dienas vai pēc trūkumu novēršanas, ja iesniegums ir bijis atstāts bez izskatīšanas. Ja lēmuma pieņemšanai ir nepieciešams savākt papildus informāciju vai veikt papildus pārbaudes, saskaņā ar APL lēmuma pieņemšanas termiņu var pagarināt līdz 4 mēnešiem. Lai nodrošinātu vienotu pieeju attiecībā uz lēmumu pieņemšanas termiņiem, no noteikumu Nr.866 11.punkta svītrota norāde uz termiņu ziņu saņemšanai no NVA un VID. Attiecīgi lēmums par bezdarbnieka pabalsta piešķiršanu tiek pieņemts APL noteiktajos termiņos (noteikumu projekta 1.8.apakšpunkts).Vienlaikus juridiskās skaidrības nodrošināšanai veicami precizējumi noteikumu Nr.866 2.4.apakšpunktā (noteikumu projekta 1.2.apakšpunkts): Līdz 2012.gada 17.janvāra grozījumiem noteikumos Nr.866 nebija noteikta speciāla vidējās apdrošināšanas iemaksu algas aprēķināšanas kārtība gadījumos, kad vidējās apdrošināšanas iemaksu algas aprēķināšanas perioda (12 mēneši, šo periodu beidzot divus kalendāra mēnešus pirms mēneša, kurā iegūts bezdarbnieka statuss) daļā personas ir atradušās grūtniecības un dzemdību atvaļinājumā, bērna kopšanas atvaļinājumā vai atvaļinājumā bez darba samaksas saglabāšanas, kas piešķirts sakarā ar nepieciešamību kopt bērnu.Ar attiecīgajiem grozījumiem:- tika precizēta noteikumu Nr.866 2.3.apakšpunktā noteiktā vidējās apdrošināšanas iemaksu algas aprēķināšanas kārtība gadījumā, ja personas apdrošināšanas iemaksu algai attiecīgajos kalendāra mēnešos ir atšķirīgi apmēri, attiecinot šo kārtību arī uz gadījumiem, kad persona vidējās apdrošināšanas iemaksu algas aprēķina perioda daļā bērna kopšanas dēļ ir bijusi atvaļinājumā;- tika noteikts, ka personai, kura ieguvusi bezdarbnieka statusu un kurai vidējo apdrošināšanas iemaksu algu nosaka likuma „Par apdrošināšanu bezdarba gadījumam” 8.panta astotajā daļā noteiktajā kārtībā (t.i., personai, kuras vidējās apdrošināšanas iemaksu algas aprēķina perioda daļā bērna kopšanas dēļ ir bijusi atvaļinājumā), vidējo apdrošināšanas iemaksu algu aprēķina, izmantojot šādu formulu:Vd = (A1 + A2 + ... + A12) : Da, kurVd – kalendāra dienas vidējā apdrošināšanas iemaksu alga;A1, A2 ... A12 – apdrošināšanas iemaksu algas summa, kas gūta likuma „Par apdrošināšanu bezdarba gadījumam” 8.panta pirmajā vai otrajā daļā noteiktā 12 kalendāra mēnešu perioda attiecīgajā mēnesī, neieskaitot tajā apdrošināšanas iemaksu algu, kas gūta bērna kopšanas atvaļinājuma, atvaļinājuma bez darba samaksas saglabāšanas, kas piešķirts sakarā ar nepieciešamību kopt bērnu, vai grūtniecības un dzemdību atvaļinājuma laikā;Da – likuma „Par apdrošināšanu bezdarba gadījumam” 8.panta pirmajā vai otrajā daļā noteiktā perioda kalendāra dienu skaits, neieskaitot tajā bērna kopšanas atvaļinājuma, atvaļinājuma bez darba samaksas saglabāšanas, kas piešķirts sakarā ar nepieciešamību kopt bērnu, vai grūtniecības un dzemdību atvaļinājuma kalendāra dienas.Tādējādi, noteikumu Nr.866 2.3.apakšpunkts paredz vidējās iemaksu algas aprēķināšanas kārtību gadījumos, kad apdrošināšanas iemaksu algām, kas gūtas noteiktajā 12 kalendāra mēnešu periodā, attiecīgajos kalendāra mēnešos *ir atšķirīgi apmēri*. Savukārt šo noteikumu 2.4.apakšpunktu piemēro gadījumā, ja ienākumu *apmēri ir vienādi* visā vidējās iemaksu algas aprēķina periodā.15Noteikumu projekta mērķis un būtība ir saskaņot noteikumos Nr.866 iekļautās normas ar likuma normām, kā arī pilnveidot tiesisko regulējumu bezdarbnieka pabalsta un apbedīšanas pabalsta piešķiršanas, aprēķināšanas un izmaksas jomā. |
| 3. | Projekta izstrādē iesaistītās institūcijas | VSAA. |
| 4.  | Cita informācija | Lai nodrošinātu grozījumu ieviešanu, ir jāveic izmaiņas Sociālās apdrošināšanas informācijas sistēmā **(**SAIS**)**, Informācijas servisu sistēmā (ISS) un e-pakalpojuma EP172 „E-iesniegums VSAA pakalpojumiem” funkcionalitātē. SAIS programmatūras izstrādei un ieviešanai ir nepieciešamas 35 cilvēkdienas. Noteikumu projektā paredzēto pasākumu īstenošana, tai skaitā nepieciešamās izmaiņas SAIS, ISS un e-pakalpojuma EP172 “E-iesniegums VSAA pakalpojumiem” funkcionalitātē, tiks nodrošināta Labklājības ministrijai (VSAA) piešķirto valsts sociālās apdrošināšanas speciālā budžeta līdzekļu ietvaros.Izmaiņas var ieviest no 2016.gada 1.maija, tāpēc noteikumu projektā paredzēts, ka tas stāsies spēkā 2016.gada 1.maijā (noteikumu projekta 2.punkts).  |

|  |
| --- |
| II. Tiesību akta projekta ietekme uz sabiedrību, tautsaimniecības attīstību**un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķgrupa ir bezdarbnieka pabalsta un apbedīšanas pabalsta saņēmēji. Atbilstoši VSAA statistikas datiem 2015.gada 9 mēnešos (janvārī – septembrī) bezdarbnieka pabalstu vidēji mēnesī saņēma – 38 391 personas, apbedīšanas pabalsta saņēmēju skaits – 14 347 personas (no tām juridiskās – 135, fiziskās – 14 212). |
| 2.  | Tiesiskā regulējuma ietekme uz tautsaimniecību un administratīvo slogu | Sabiedrības grupām noteikumu projekta tiesiskais regulējums tiesības un pienākumus, kā arī veicamās darbības nemaina. |
| 3. | Administratīvo izmaksu monetārs novērtējums | Projekts šo jomu neskar. |
| 4.  | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts pirms izsludināšanas Valsts sekretāru sanāksmē tika ievietots Labklājības ministrijas mājas lapā [www.lm.gov.lv](http://www.lm.gov.lv) viedokļa izteikšanai līdz š.g. 16.novembrim. |
| 2.  | Sabiedrības līdzdalība projekta izstrādē  | Līdz noteikumu projekta izsludināšanai Valsts sekretāru sanāksmē sabiedrības komentāri, priekšlikumi, iebildumi par noteikumu projekti nav saņemti. |
| 3. | Sabiedrības līdzdalības rezultāti  | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | VSAA, NVA. |
| 2.  | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekta izpildi VSAA nodrošinās esošo funkciju, kā arī esošo cilvēkresursu ietvaros. |
| 3.  | Cita informācija | Nav. |

*Anotācijas III, IV un V sadaļa - projekts šīs jomas neskar.*

 Labklājības ministrs U.Augulis

30.12.2015 10:41

1 888

I.Salmane

67021556, Irena.Salmane@lm.gov.lv